Maria Väli

Maria Väli (sündinud 19. oktoobril 1988) on eesti džässlaulja ja muusikapedagoog. Ta laulab ansamblis Estonian Voices. 

Haridus
Maria Väli on õppinud Kuressaare Muusikakoolis Tiit Pauluse õpilasena klaverit ja laulu. Ta on lõpetanud 2008. aastal Saaremaa Ühisgümnaasiumi ning 2014. aastal magistriõppes Eesti Muusika- ja Teatriakadeemia džässmuusika erialal (sh 2013–2014 õppinud vahetusüliõpilasena Norra Tehnika- ja Teadusülikooli džässmuusika osakonnas).Maria Väli tutvustus Eesti Jazziliidu kodulehel. Vaadatud 11.04.2024. Tema erialaõpetajad olid Mare Väljataga ja Kadri Voorand.Maria Väli koduleht Vaadatud 11.04.2024.

Töö muusikapedagoogina
2015. aastast on ta laulustuudio Meero Muusik poplauluõpetaja, lisaks töötab Tallinna Tehnikaülikooli Kammerkoori hääleseadjana.Tallinna Tehnikaülikooli kammerkoor. Dirigendid Ta on juhendanud nii laste lauluansambleid kui ka soliste.

Tegevus lauljana
Lapsena on ta osalenud Eesti Televisiooni lauluvõistlustel "Laulukarussell" (1998, 2000, 2002) ja "Kaks takti ette" (2007).

Maria Väli on hääleliigilt sopran. Ta on laulnud Pilvi Karu juhendatud vokaalansamblis ja naisansamblis Söörömöö. Džässile spetsialiseerunult on ta esinenud džässansamblitega 2 + 2 = 5 ja Maria Väli Kvartett (koosseisus Maria Väli – vokaal, Jaan Jaanson – kitarr, Ara Yaralyan – kontrabass ja Ahto Abner – trummid) ning trios Kolm Kõla. 

Alates 2011. aastast laulab ta esimest sopranit vokaalansamblis Estonian Voices.Anne Adams. Muusikud muusikast: Maria Väli Ajakiri Kitarr, 06.05.2019.

2018. aastal andis ta koos David Ferrise septetiga kümme džässikontserti Inglismaa kontserdilavadel.Maria Väli vallutab Inglismaa Eesti Jazziliidu koduleht. 22.01.2018.

Saavutused helilooja ja arranžeerijana
2011. aastal võitis ta Uno Naissoo nimelisel noorte loomingukonkursil esikoha enda kirjutatud lauluga "Forgotten Garden". 

Väli on muusikaseadeid kirjutanud nii nendele ansamblitele, kus on ise laulnud, kui ka teistele tellijatele. Tema aastate jooksul kirjutatud seaded on ilmunud 2021. aastal noodiraamatuna "Mitmed viisid mitmel häälel. A cappella seaded vokaalansamblitele ja segakooridele". Tema loodud džässipalu on ilmunud kogumikes "Eesti jazz noodis" (Eesti Jazzliit, 2015 ja Read Kirjastus, 2021) ning Maria Väli Kvarteti CD-l "Elu on kui taevas" (2013).Maria Väli helilooming E-kataloogis ESTER. Vaadatud 11.04.2024.

Tegevus kultuurikorraldajana
Maria Väli on Eesti Jazzliidu liige ja on kuulunud liidu juhatusse.20. Eesti jazzliit ja selle eestvedajad Tallinnas Tallinna Keskraamatukogu koduleht. Vaadatud 11.04.2024.

Alates 2023. aastast kuulub ta Eesti noorte lauljate konkurssi korraldava MTÜ Solistica põhimeeskonda.Eesti noorte lauljate konkurss MTÜ Solistica kodulehel. Vaadatud 11.04.2024. Ta on olnud ka mitme lauluvõistluse (nt Viimsi JazzPopFest, Viimsi Laululaps, Kuressaare Laululind, Eesti noorte lauljate konkurss, TPG Koolivisioon jm) žürii liige.Konkurss Viimsi JazzPopFesti koduleht. Vaadatud 11.04.2024.Eesti noorte lauljate konkurss 2019 Eesti noorte lauljate konkursi koduleht. Vaadatud 11.04.2024.Kuressaare Laululind 2022 Saaremaa Gümnaasiumi koduleht, 02.05.2022.

Isiklikku
Maria Välil on 2018. aastal sündinud kaksikud pojad.Beebiga koos karjääriredelil Ajakiri Buduaar, märts-aprill 2019.

Tema muusikaliste eeskujude hulka on kuulunud Ella Fitzgerald ja Kurt Elling, samuti Joni Mitchell, eriti tema plaat „Both Sides Now”, kus sümfooniaorkestri seaded on teinud Vince Mendoza.Ivo Heinloo. Uued tuuled Eesti jazzis Sirp, 24.10.2013.

Viited

Välislingid
 Maria Väli koduleht
 Maria Väli esitab laulu "Elu on kui taevas" ETV saates "Jüri Üdi klubi" (2011–2013)
 Maria Väli esitab laulu "Igatsus" ETV saates "Jüri Üdi klubi" (2011–2013)
 Maria Väli: meie plaat on nagu visiitkaart ERR Menu, 27. september 2013 
 Ivo Heinloo. Uued tuuled Eesti jazzis Sirp, 24. oktoober 2013

Kategooria:Eesti lauljad
Kategooria:Eesti muusikapedagoogid
Kategooria:Eesti kultuurikorraldajad
Kategooria:Eesti Muusika- ja Teatriakadeemia vilistlased
Kategooria:Sündinud 1988